DOKUMENTACIJA O NABAVI

za otvoreni postupak javne nabave

NABAVA OSOBNIH VOZILA PUTEM FINANCIJSKOG LEASINGA

Evidencijski broj nabave: 13/21

Zagreb, rujan 2021.

**Sadržaj**

[1. OPĆI PODACI 1](#_Toc69215860)

[1.1. Mjerodavno pravo 1](#_Toc69215861)

[1.2. Podaci o naručitelju 1](#_Toc69215862)

[1.3. Osobe zadužene za kontakt 1](#_Toc69215863)

[1.4. Evidencijski broj nabave: 2](#_Toc69215864)

[1.5. Podaci o gospodarskim subjektima s kojima je naručitelj u sukobu interesa 2](#_Toc69215865)

[1.6. Vrsta postupka javne nabave 2](#_Toc69215866)

[1.7. Procijenjena vrijednost nabave 2](#_Toc69215867)

[1.8. Vrsta ugovora o javnoj nabavi 2](#_Toc69215868)

[1.9. Navod sklapa li se ugovor o javnoj nabavi ili okvirni sporazum 3](#_Toc69215869)

[1.10. Početak postupka javne nabave 3](#_Toc69215870)

[1.11. Sustav kvalifikacije 3](#_Toc69215871)

[1.12. Dinamički sustav nabave 3](#_Toc69215872)

[1.13. Elektronička dražba 3](#_Toc69215873)

[2. PODACI O PREDMETU NABAVE 3](#_Toc69215874)

[2.1. Opis predmeta nabave 3](#_Toc69215875)

[2.2. Opis i oznaka grupa predmeta nabave 3](#_Toc69215876)

[2.3. Količina predmeta nabave 3](#_Toc69215877)

[2.4. Tehničke specifikacije 4](#_Toc69215878)

[2.5. Odredbe o jednakovrijednosti predmeta nabave 4](#_Toc69215879)

[2.6. Troškovnik 4](#_Toc69215880)

[2.7. Mjesto isporuke robe 4](#_Toc69215881)

[2.8. Rok isporuke 4](#_Toc69215882)

[2.9. Pravila za sudjelovanje 4](#_Toc69215883)

[3. OSNOVE ZA ISKLJUČENJE GOSPODARSKIH SUBJEKATA I DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE 5](#_Toc69215884)

[3.1. Obvezne osnove za isključenje gospodarskog subjekta 5](#_Toc69215885)

[3.1.1. Nekažnjavanje 5](#_Toc69215886)

[3.1.2. Porezne obveze 7](#_Toc69215887)

[4. KRITERIJI ZA ODABIR GOSPODARSKOG SUBJEKTA (Uvjeti sposobnosti) 9](#_Toc69215888)

[4.1. Sposobnost za obavljanje profesionalne djelatnosti 9](#_Toc69215889)

[5. EUROPSKA JEDINSTVENA DOKUMENTACIJA O NABAVI 9](#_Toc69215890)

[5.1. eESPD - Europska jedinstvena dokumentacija o nabavi 9](#_Toc69215891)

[5.2. Provjera podataka u eESPD-u 11](#_Toc69215892)

[5.3. Provjera ponuditelja koji je podnio ekonomski najpovoljniju ponudu 11](#_Toc69215893)

[6. PODACI O PONUDI 12](#_Toc69215894)

[6.1. Sadržaj i način izrade ponude 12](#_Toc69215895)

[6.2. Izmjena i/ili dopuna ponude i odustajanje od ponude 14](#_Toc69215896)

[6.3. Dostava dijela / dijelova ponude u papirnatom obliku u zatvorenoj omotnici 14](#_Toc69215897)

[6.4. Način određivanja cijene ponude 15](#_Toc69215898)

[6.5. Valuta ponude 16](#_Toc69215899)

[6.6. Kriterij za odabir ponude 16](#_Toc69215900)

[6.7. Jezik i pismo ponude 18](#_Toc69215901)

[6.8. Rok valjanosti ponude 19](#_Toc69215902)

[7. OSTALE ODREDBE 19](#_Toc69215903)

[7.1. Odredbe koje se odnose na zajednicu gospodarskih subjekata 19](#_Toc69215904)

[7.2. Odredbe koje se odnose na podugovaratelje 19](#_Toc69215905)

[7.3. Oslanjanje na sposobnost drugih subjekata 20](#_Toc69215906)

[7.4. Datum, vrijeme i mjesto dostave ponuda i javnog otvaranja ponuda 21](#_Toc69215907)

[7.5. Odluka o odabiru/poništenju i rok za donošenje odluke o odabiru/poništenju 21](#_Toc69215908)

[7.6. Rok, način i uvjeti plaćanja 21](#_Toc69215909)

[7.7. Varijante ponude 21](#_Toc69215910)

[7.8. Pregled i ocjena ponuda 22](#_Toc69215911)

[7.9. Način pregleda i ocjene ponuda 22](#_Toc69215912)

[7.10. Dopunjavanje, pojašnjenje i upotpunjavanje ponude 22](#_Toc69215913)

[7.11. Trošak ponude i preuzimanje dokumentacije o nabavi 22](#_Toc69215914)

[7.12. Ostali uvjeti ugovora 23](#_Toc69215915)

[7.12.1. Za izvršavanje ugovora, gospodarski subjekt mora posjedovati odobrenje za 23](#_Toc69215916)

[7.12.2. Na prava i obveze ugovornih strana primjenjivat će se važeći Opći uvjeti 23](#_Toc69215917)

[7.12.3. Kazna za prometni prekršaj 23](#_Toc69215918)

[7.13. Tajnost dokumentacije gospodarskih subjekata 23](#_Toc69215919)

[7.14. Uvid u dokumentaciju postupka javne nabave 24](#_Toc69215920)

[7.15. Završetak postupka javne nabave 24](#_Toc69215921)

[7.16. Pouka o pravnom lijeku 24](#_Toc69215922)

[7.17. Primjena propisa 24](#_Toc69215923)

Prilog 1. Tehničke specifikacije vozila- Grupa 1…….. …………………………………………………..25

 Prilog 2. Izjava o sigurnosnoj opremi ……………………………………………………………………. 27

 Prilog 3. Izjava o korisnoj opremi……………………………………………………………………..……28

 Prilog 4. Izjava o jamstvenom roku……………………………………………………………………….. 29

 Prilog 5. Izjava o roku isporuke………………………………………………….……………………..…..30

 Prilog 6. Obrazac ovlasti za zastupanje i sudjelovanje u postupku javne nabave………….………...31

# 1. OPĆI PODACI

## 1.1. Mjerodavno pravo

Na ovaj postupak javne nabave primjenjuje se, kao mjerodavno pravo, zakonodavstvo Republike Hrvatske, a kao „lex specialis“ Zakon o javnoj nabavi (Narodne novine broj 120/16 - u nastavku teksta: ZJN 2016) i prateći podzakonski propisi.

Na istim osnovama zakonodavstvo Republike Hrvatske je mjerodavno i u odnosima naručitelja i trećih, a koji direktno ili indirektno svojim manifestacijama volje su dionici ovog postupka nabave, a to se osobito odnosi, ali neograničavajući se, na izdavatelje bankarskih jamstava i podugovaratelje.

## 1.2. Podaci o naručitelju

OPĆINSKO DRŽAVNO ODVJETNIŠTVO U ZAGREBU

Adresa: Selska 2, 10 000 Zagreb

OIB: 96423371665

Telefon: 01-2053-000, Fax:01-2053-390

Web stranica: http://www.dorh.hr/Obavijesti03

e-mail: tajnistvo@odozg.dorh.hr

## 1.3. Osobe zadužene za kontakt

Za pitanja vezana uz ovaj postupak javne nabave zaduženi su:

Tomislav Gereš, tel.: 01/2053-101; e-mail:tajnistvo@odozg.dorh.hr;

Ova dokumentacija o nabavi sa svim prilozima dostupna je putem Elektroničkog oglasnika javne nabave Republike Hrvatske (dalje: EOJN RH), na adresi: https://eojn.nn.hr/Oglasnik/.

Komunikacija i svaka druga razmjena informacija/podataka između Naručitelja i gospodarskih subjekata može se obavljati isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH) ili elektroničkom poštom na kontakt osobe zadužene za ovaj postupak javne nabave.

Iznimno u skladu s člankom 63. ZJN 2016., Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran.

Ključni elementi postupka javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audio snimki ili sažetaka glavnih elemenata komunikacije i slično.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem EOJN RH ili elektroničkom poštom.

Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: <https://eojn.nn.hr/Oglasnik/> Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju (https://eojn.nn.hr/Oglasnik), bez navođenja podataka o podnositelju zahtjeva. Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.

## 1.4. Evidencijski broj nabave:

13/21

## 1.5. Podaci o gospodarskim subjektima s kojima je naručitelj u sukobu interesa

Ne postoje gospodarski subjekti s kojima naručitelj ne smije sklapati ugovore o javnoj nabavi.

## 1.6. Vrsta postupka javne nabave

Otvoreni postupak javne nabave male vrijednosti.

## 1.7. Procijenjena vrijednost nabave

Procijenjena vrijednost nabave ukupno: 129.025,20 kn bez PDV-a

 129.025,20 kn s PDV-om

***Financijski leasing je vrsta kreditiranja, odnosno leasing koji je sklopljen s namjerom kupnje objekta leasinga po isteku pa se sukladno tome kamata na financijski leasing obračunava na cjelokupnu bruto vrijednost vozila leasinga. Konkretno glavnica koja se financira predstavlja ukupno bruto vrijednost vozila na koju se obračunava kamata, te se raspodjeljuje na broj mjeseci trajanja ugovora kako bi se izračunao mjesečni obrok financijskog leasinga. Obzirom da financijski leasing ne predstavlja najam, na mjesečne obroke se ne obračunava PDV.***

## 1.8. Vrsta ugovora o javnoj nabavi

Ugovor o javnoj nabavi robe.

## 1.9. Navod sklapa li se ugovor o javnoj nabavi ili okvirni sporazum

Temeljem provedenog postupka sklapa se ugovor o javnoj nabavi robe.

## 1.10. Početak postupka javne nabave

Dan početka postupka javne nabave je dan slanja poziva na nadmetanje u EOJN RH.

## 1.11. Sustav kvalifikacije

Ne uspostavlja se sustav kvalifikacije.

## 1.12. Dinamički sustav nabave

Ne uspostavlja se dinamički sustav nabave.

## 1.13. Elektronička dražba

Provođenje elektroničke dražbe nije predviđeno.

# 2. PODACI O PREDMETU NABAVE

## 2.1. Opis predmeta nabave

Predmet nabave je nabava novog osobnog vozila putem financijskog leasinga na razdoblje od 60 mjeseci (5 godina) sukladno tehničkim specifikacijama i ostalim traženim uvjetima naznačenima u ovoj dokumentaciji o nabavi.

Oznake i nazivi iz jedinstvenog rječnika javne nabave (CPV-a):

34110000-1 - Osobni automobili,

66114000-2 – Usluge financijskog leasinga

## 2.2. Opis i oznaka grupa predmeta nabave

Predmet nabave nije podijeljen u grupe.

## 2.3. Količina predmeta nabave

Količina predmeta nabave iskazana u ovoj dokumentaciji je točna količina:

|  |  |  |  |
| --- | --- | --- | --- |
| Grupa | Objekt leasinga | Broj vozila | Razdoblje trajanja leasinga (godina) |
| 1. | Osobni automobil – niža srednja klasa | 1 | 5 |
|  | Ukupno: | 1 | 5 |

## 2.4. Tehničke specifikacije

Tehničke specifikacije predmeta nabave navedene su u Prilogu 1. i 2. ove dokumentacije o nabavi. Kako bi se ponuda smatrala valjanom s tehničke strane, ponuđeno vozilo mora zadovoljiti sve traženo iz Priloga ove dokumentacije za nadmetanje. Ponuditelj je obvezan dostaviti ispunjen Prilog 1. - „Tehničke specifikacije vozila“. Ponuditelj je obvezan dostaviti u ponudi ispunjeni obrazac „Tehnička specifikacija vozila“ na način da upiše u odgovarajuća polja proizvođača, ponuđenu marku i tip vozila ili tvorničku oznaku, te zaokruži DA ili NE, odnosno ODGOVARAJUĆE (kada je tako ponuđeno).

## 2.5. Odredbe o jednakovrijednosti predmeta nabave

Jednakovrijedno traženoj robi je takva roba koja zadovoljava traženo u tehničkim specifikacijama ili dodatnoj opremi kao kriteriju za odabir ponude propisanim u ovoj dokumentaciji o nabavi.

## 2.6. Troškovnik

Troškovnik izrađen u nestandardiziranom obliku nalazi se u EOJN kao zasebni dokument. Jedinične cijene svake stavke Troškovnika, cijene svake stavke i ukupna cijena moraju biti zaokružene na dvije decimale.

Troškovnik se obavezno popunjava na izvornom predlošku, bez mijenjanja, ispravljanja i prepisivanja izvornog teksta te se obavezno dostavlja u formatu u kojem je dan na raspolaganje u EOJN (.xls ili .xlsx).

Ponudbeni Troškovnik mora biti identičan izvornom troškovniku objavljenom u EOJN.

Ponuditeljima nije dopušteno mijenjati tekst Troškovnika. Sve stavke troškovnika trebaju biti ispunjene.

Ponuditelj je dužan ponuditi predmet nabave sukladno svim tehničkim i drugim uvjetima koji su navedeni u ovoj Dokumentaciji o nabavi.

## 2.7. Mjesto isporuke robe

Roba se isporučuje na adresu sjedišta Naručitelja: Zagreb, Selska 2.

## 2.8. Rok isporuke

Rok isporuke je \_\_\_\_\_\_\_\_\_\_\_\_\_\_\_\_\_\_\_\_ dana od dana sklapanja ugovora o javnoj nabavi, a sukladno Izjavi o roku isporuke iz Priloga 3. Dokumentacije o nabavi, koju će gospodarski subjekt dostaviti u svojoj ponudi.

## 2.9. Pravila za sudjelovanje

Sudjelovanje u postupku javne nabave je otvoreno za sve zainteresirane gospodarske subjekte.

# 3. OSNOVE ZA ISKLJUČENJE GOSPODARSKIH SUBJEKATA I DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE

## 3.1. Obvezne osnove za isključenje gospodarskog subjekta

### 3.1.1. Nekažnjavanje

Sukladno odredbi članka 251. ZJN 2016, naručitelj je obvezan isključiti gospodarskog subjekta iz postupka javne nabave ako u bilo kojem trenutku tijekom postupka javne nabave utvrdi da :

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i

- članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04.,84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03.,105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00.,51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00.,129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i

koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je gospodarski subjekt pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17.

ISPUNJAVANJE eESPD-a za točku 3.1.1.

Za potrebe utvrđivanja gore navedenih okolnosti (iz točke 3.1.1.), gospodarski subjekt u ponudi, kao preliminarni dokaz, dostavlja ispunjeni obrazac Europske jedinstvene dokumentacije o nabavi (dalje: eESPD) i to:

isključenje Dio III. Osnove za isključenje,

Odjeljak A: Osnove povezane s kaznenim presudama i to za sve gospodarske subjekte u ponudi.

Naručitelj može, sukladno čl. 263 ZJN 2016, prije donošenja odluke u postupku javne nabave male vrijednosti, od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 (pet) dana, dostavi ažurirani popratni dokument kao dokaz da ne postoje obvezne osnove za isključenje iz točke 3.1.1. ove Dokumentacije o nabavi.

Naručitelj će prihvatiti sljedeće kao dovoljan dokaz da ne postoje obvezne osnove za isključenje iz točke 3.1.1. ove Dokumentacije o nabavi:

1. izvadak iz kaznene evidencije ili drugog odgovarajućeg registra ili, ako to nije moguće,

2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje (čl. 251. st. 1. ZJN 2016.)

Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 3.1.1. ove Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

Sukladno čl. 20 st. 10 Pravilnika o dokumentaciji o nabavi te ponudi u postupcima javne nabave (NN 65/2017) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

### 3.1.2. Porezne obveze

Sukladno odredbi članka 252. ZJN 2016 Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

– u Republici Hrvatskoj, ako gospodarski subjekt ima poslovni nastan u Republici Hrvatskoj, ili

– u Republici Hrvatskoj ili državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

ISPUNJAVANJE eESPD-a za točku 3.1.2.

Za potrebe utvrđivanja gore navedenih okolnosti (iz točke 3.1.2.), gospodarski subjekt u ponudi,kao preliminarni

dokaz, dostavlja ispunjeni obrazac eESPD i to:

Dio III. Osnove za isključenje,

Odjeljak B: Osnove povezane s plaćanjem poreza ili doprinosa za socijalno osiguranje i to za sve gospodarske subjekte u ponudi.

Naručitelj može, sukladno čl. 263 ZJN 2016, prije donošenja odluke u postupku javne nabave male vrijednosti, od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoji osnova za isključenje iz točke 3.1.2. ove Dokumentacije o nabavi.

Naručitelj će prihvatiti sljedeće kao dovoljan dokaz:

- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

- ako se u državi poslovnog nastana gospodarskog subjekta odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti obuhvaćene točkom 3.1.2., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Navedene odredbe t. 3.1.1. i 3.1.2 se odnose i na podugovaratelje.

Ako gospodarski subjekt za izvršenje dijela ugovora angažira jednog ili više podugovaratelja obvezan je za svakog podugovaratelja u ponudi dostaviti zaseban eESPD.

Ako gospodarski subjekt namjerava dio ugovora o javnoj nabavi dati u podugovor obvezan je dokazati da ne postoji osnova za isključenje podugovaratelja iz t. 3.1.1. i 3.1.2. Dokumentacije o nabavi.

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe t. 3.1.1. i 3.1.2. odnose se i na subjekte na čiju se sposobnost gospodarski subjekt oslanja.

Ako se gospodarski subjekt oslanja na sposobnost drugog subjekta obvezan je u ponudi dostaviti zaseban eESPD.

Ako se gospodarski subjekt oslanja na sposobnost drugog gospodarskog subjekta obvezan je dokazati da ne postoji osnova za isključenje iz t. 3.1.1. i 3.1.2. Dokumentacije o nabavi.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

U slučaju zajednice ponuditelja, navedene okolnosti iz t. 3.1.1. i 3.1.2. utvrđuju se za sve članove zajednice pojedinačno te svaki član zajednice obvezan je u ponudi dostaviti zaseban eESPD obrazac.

Odredbe o „samokorigiranju“:

Gospodarski subjekt kod kojeg su ostvarene navedene osnove za isključenje iz točke 3.1.1. Dokumentacije o nabavi može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Takav gospodarski subjekt obvezan je u eESPD obrascu Dio III. Osnove za isključenje, Odjeljak A:Osnove povezane s kaznenim presudama opisati poduzete mjere vezano uz „samokorigiranje“.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, gospodarski subjekt u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. pod točaka od a) do f) ove Dokumentacije je pet godina od dana pravomoćnosti presude, osim ako pravomoćnom presudom nije utvrđeno drukčije.

# 4. KRITERIJI ZA ODABIR GOSPODARSKOG SUBJEKTA (Uvjeti sposobnosti)

Gospodarski subjekt u ovom postupku javne nabave mora dokazati:

- sposobnost za obavljanje profesionalne djelatnosti

## 4.1. Sposobnost za obavljanje profesionalne djelatnosti

Naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o javnoj nabavi. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

ISPUNJAVANJE eESPD-a za točku 4.1.

Za potrebe utvrđivanja gore navedenih okolnosti (iz točke 4.1.), gospodarski subjekt u ponudi, kao preliminarni dokaz, dostavlja ispunjeni obrazac eESPD i to: Dio IV. Kriteriji za odabir, Odjeljak A: Sposobnost za obavljanje profesionalne djelatnosti i to za sve gospodarske subjekte u ponudi.

Naručitelj može, sukladno čl. 263 ZJN 2016, prije donošenja odluke u postupku javne nabave male vrijednosti, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana,radi dokazivanja sposobnosti iz ove točke 4.1. dostavi ažuriran popratni dokument i to:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana

U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni eESPD obrazac.

Ako gospodarski subjekt namjerava dio ugovora o javnoj nabavi dati u podugovor ili ako se gospodarski subjekt oslanja na sposobnost drugog gospodarskog subjekta obvezan je dokazati da ispunjava kriterije za odabir gospodarskog subjekta iz točke 4.1.

# 5. EUROPSKA JEDINSTVENA DOKUMENTACIJA O NABAVI

## 5.1. eESPD - Europska jedinstvena dokumentacija o nabavi

U cilju dokazivanja da gospodarski subjekt nije u jednoj od situacija zbog koje se isključuje iz ovog postupka javne nabave, te u cilju dokazivanja ispunjavanja traženih kriterija za kvalitativni odabir gospodarskog subjekta, gospodarski subjekt obvezno u svojoj ponudi, kao njen sastavni dio prilaže popunjenu, Europsku jedinstvenu dokumentaciju o nabavi (European Single Procurement Document, dalje u tekstu: eESPD).

Gospodarski subjekt u Elektroničkom oglasniku javne nabave Republike Hrvatske preuzima eESPD obrazac (xml datoteku) i kroz modul „Popunjavanje eESPD obrasca“ definira svoje odgovore. Ispunjen eESPD obrazac gospodarski subjekt prilaže kao zaseban dokument (xml datoteka) u predviđeno mjesto za prilaganje ispunjenog eESPD obrasca.

eESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

a) nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) koje su navedene u točki 3. ove dokumentacije o nabavi, te da

b) ispunjava tražene kriterije za odabir gospodarskog subjekta navedene u točki 4. Dokumentacije o nabavi.

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja ispunjen samo jedan eESPD obrazac.

1. U slučaju da se gospodarski subjekt odnosno zajednica gospodarskih subjekata oslanja na sposobnost drugog gospodarskog subjekta, u ponudi dostavlja ispunjen eESPD obrazac za sebe i zaseban ispunjen eESPD obrazac za svakog pojedinog gospodarskog subjekta na čiju se sposobnost oslanja (vidi Dio II., Odjeljak C eESPD

obrasca).

Ako se gospodarski subjekt odnosno zajednica gospodarskih subjekata oslanja na sposobnost drugog subjekta obvezan je u ponudi dostaviti zasebni eESPD kojim se potvrđuje da taj gospodarski subjekt:

a) nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 3.1. ove Dokumentaciji o nabavi i da

b) ispunjava referentne kriterije za odabir gospodarskog subjekta iz točke 4.1. i za one točke ili uvjete iz Dokumentacije o nabavi za čije se dokazivanje ponuditelj oslonio na drugog subjekta.

2. Gospodarski subjekt odnosno zajednica gospodarskih subjekata koji namjerava dati bilo koji dio ugovora u podugovor, u ponudi dostavlja ispunjen eESPD obrazac za sebe i zaseban ispunjen eESPD obrazac za podugovaratelja na čiju se sposobnost ne oslanja (vidi Dio II., Odjeljak D eESPD obrasca).

Ako gospodarski subjekt odnosno zajednica gospodarskih subjekata za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni eESPD kojim potvrđuje da svaki podugovaratelj:

a) nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 3.1. ove Dokumentacije o nabavi i da

b) ispunjava referentne kriterije za odabir gospodarskog subjekta iz točke 4.1.i za one točke ili uvjete iz Dokumentacije o nabavi za koje je angažiran.

3. Ukoliko ponudu podnosi Zajednica gospodarskih subjekata, eESPD obrazac se dostavlja za svakog pojedinog člana Zajednice.

U slučaju zajednice gospodarskih subjekata svaki pojedini član zajednice pojedinačno dokazuje da:

a) nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 3.1. ove dokumentacije o nabavi i da

b) ispunjava referentne kriterije za odabir gospodarskog subjekta iz točke 4.1. dokumentacije

U eESPD-u se navode izdavatelji popratnih dokumenata te eESPD sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u eESPDu navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

eESPD zahtjev Naručitelja gospodarski subjekti preuzimaju u .xml formatu na popisu objava kao dio dokumentacije o nabavi te kroz platformu EOJN RH kreira odgovor.

U izborniku "ESPD" odabire se "Moji ESPD", te odabire polje „Novi ESPD odgovor“.

Gospodarski subjekti zatim trebaju učitati preuzeti e-ESPD zahtjev u .xml formatu, a nakon učitavanja EOJN RH automatski će ispisati osnovne podatke o postupku. Gospodarski subjekti upisuju odgovore za tražene podatke koristeći navigaciju EOJN RH (''dalje'', ''Spremi i dalje'' i ''Natrag''). e-ESPD odgovor generira se u pdf. i .xml formatu te ga gospodarski subjekt preuzima u .zip datoteci na svoje računalo.

U trenutku predaje elektroničke ponude gospodarski subjekt prilaže generirani e-ESPD obrazac – odgovor u .xml formatu.

Osim popunjavanja e-ESPD obrasca kroz platformu EOJN RH, gospodarski subjekt može dostaviti e-ESPD obrazac ispunjen kroz servis za elektroničko popunjavanje ESPD-a (.xml format) Europske komisije koji je dostupan na internetskoj adresi: https://ec.europa.eu/growth/tools-databases/espd/filter?lang=hr

U Dijelu I.: Podaci o postupku nabave Naručitelju gospodarski subjekti moraju upisati broj i datum objave iz EOJN s obzirom da Naručitelj te podatke ne može upisati jer su oni dostupni tek nakon objave obavijesti o nadmetanju.

## 5.2. Provjera podataka u eESPD-u

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.

Ako se ne može obaviti provjera ili ishoditi potvrda sukladno prethodnom stavku, Naručitelj će zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## 5.3. Provjera ponuditelja koji je podnio ekonomski najpovoljniju ponudu

Naručitelj može, sukladno čl. 263 ZJN 2016, prije donošenja odluke u postupku javne nabave male vrijednosti, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u eESPD-u, osim ako već posjeduje te dokumente.

Vezano za pojam ažurirani popratni dokument, to je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave Naručitelju te dokazuju ono što je gospodarski subjekt naveo u eESPD-u.

Naručitelj će dostavu ažuriranih popratnih dokumenata zatražiti putem sustava EOJN RH modul Pojašnjenja/upotpunjavanje elektronički dostavljenih ponuda ili putem elektroničke pošte.

Sukladno čl. 20 st. 5 Pravilnika o dokumentaciji o nabavi te ponudi u postupcima javne nabave (NN 65/2017, 75/2020) ažurirane popratne dokumente ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način.

Detaljne upute o načinu komunikacije Naručitelja i ponuditelja u tijeku pregleda i ocjene ponude putem sustava EOJN RH-a dostupne su na stranicama Oglasnika, na adresi:https://eojn.nn.hr

Sukladno čl. 20. st. 9 Pravilnika o dokumentaciji o nabavi te ponudi u postupcima javne nabave (NN 65/2017, 75/20) oborivo se smatra da su dokazi iz članka 265. stavka 1. ZJN 2016 ažurirani ako nisu stariji od dana u kojem istječe rok za dostavu ponuda.

Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u ostavljenom roku ili njima ne dokaže da ispunjava uvjete iz točke 3. i 4. ove Dokumentacije o nabavi, Naručitelj će odbiti ponudu tog ponuditelja te će, prije donošenja odluke, od ponuditelja koji je podnio sljedeću najpovoljniju ponudu zatražiti da u primjerenom roku ne kraćem od pet dana, dostavi ažurirane popratne dokumente tražene u točkama 3. i 4. ove Dokumentacije o nabavi, osim ako već posjeduje te dokumente.

Naručitelj može ponuditelja koji je podnio sljedeću najpovoljniju ponudu pozvati da nadopuni ili objasni dokumente zaprimljene sukladno točki 3. i 4. Dokumentacije o nabavi, ukoliko su ispunjeni uvjeti iz članka 263. ZJN 2016.

# 6. PODACI O PONUDI

## 6.1. Sadržaj i način izrade ponude

Ponuda je izjava volje ponuditelja u pisanom obliku da će isporučiti robu u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

Ponuda se dostavlja elektroničkim sredstvima komunikacije putem EOJN RH.

Podnošenjem svoje ponude ponuditelj prihvaća sve uvjete navedene u ovoj Dokumentaciji o nabavi.

Sadržaj ponude u elektroničkom obliku:

1. Uvez ponude (Ponudbeni list kreiran od strane Elektroničkog oglasnika javne nabave)

2. Popunjeni troškovnik

3. Popunjen Prilog 1.– Tehničke specifikacije

4. Popunjen eESPD (jedan ili više u skladu s uvjetima iz ove dokumentacije o nabavi)

5. Popunjen Prilog 2. Kriterij za odabir ENP – Izjava o sigurnosnoj opremi

6. Popunjen Prilog 3. Kriterij za odabir ENP – Izjava o korisnoj opremi

7. Popunjen Prilog 4. Kriterij za odabir ENP – Izjava o trajanju jamstvenog roka

8. Popunjen Prilog 5. Kriterij za odabir ENP - Izjava o roku isporuke

9. Prilog 6. Obrazac ovlasti za zastupanje i sudjelovanje u postupku javnog otvaranja ponuda

10. Ostalo zatraženo u Dokumentaciji o nabavi, a nije navedeno u eESPD obrascu (npr. izjave, potvrde, punomoć ili ovlast u slučaju zajedničke ponude itd.)

Elektronička dostava ponuda:

Elektronička dostava ponuda obavezna je sukladno članku 280. ZJN 2016.

Procesom predaje ponude smatra se prilaganje (upload/učitavanje) dokumenata ponude, popunjenih izjava i troškovnika. Sve priložene dokumente EOJN RH uvezuje u cjelovitu ponudu, pod nazivom „Uvez ponude“. Uvez ponude stoga sadrži podatke o Naručitelju, Ponuditelju ili Zajednici gospodarskih subjekata, po potrebi Podugovarateljima, ponudi te u EOJN RH generirani Ponudbeni list (npr. prilozi, obrasci, troškovnici i sl.). Uvez ponude se digitalno potpisuje naprednim elektroničkim potpisom.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok Naručitelj produži rok za dostavu sukladno članku 240. ZJN 2016.

U slučaju nedostupnosti EOJN RH Narodne novine d.d. su obvezne o tome bez odgode obavijestiti središnje tijelo državne uprave nadležno za politiku javne nabave i objaviti obavijest o nedostupnosti na internetskim stranicama.

Nakon što EOJN RH postane ponovno dostupan, Narodne novine d.d. obvezne su o tome bez odgode obavijestiti središnje tijelo državne uprave nadležno za politiku javne nabave, obavijestiti sve naručitelje putem sustava EOJN RH te objaviti obavijest o dostupnosti na internetskim stranicama.

Naručitelj je obvezan produžiti rok za dostavu ponuda u ovom postupku javne nabave ako EOJN RH nije bio dostupan u slučaju iz članka 239. ZJN 2016 i to najmanje četiri dana od dana slanja ispravka poziva na nadmetanje. U slučaju da Naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN trajno će onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, Ponuditelj će morati ponovno dostaviti svoje ponude.

Trenutak zaprimanja elektronički dostavljene ponudu dokumentira se potvrdom o zaprimanju elektroničke ponude te se bez odgode Ponuditelju dostavlja potvrda o zaprimanju elektroničke ponude s podacima o datumu i vremenu zaprimanja te rednim brojem ponude prema redoslijedu zaprimanja elektronički dostavljenih ponuda.

Ponuda se izrađuje na način da čini cjelinu. Dijelove ponude koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Naručitelj otklanja svaku odgovornost vezanu uz mogući neispravan rad EOJN RH-a, zastoj u radu EOJN RH-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH-a.

Detaljne upute načina elektroničke dostave ponuda, upotrebe naprednog elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH-a, na adresi: https://eojn.nn.hr/Oglasnik/

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponuda tek po isteku roka za njihovu dostavu.

U svrhu pohrane dokumentacije postupka javne nabave, EOJN RH će elektronički dostavljene ponude pohraniti na način koji omogućava čuvanje integriteta podataka i pristup integralnim verzijama dokumenata uz istovremenu mogućnost pohrane kopije dokumenata u vlastitim arhivima Naručitelja po isteku roka za dostavu ponuda odnosno javnog otvaranja ponuda.

## 6.2. Izmjena i/ili dopuna ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

Odustajanje od ponude ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.

Nakon isteka roka za dostavu ponuda, ponuda se ne smije mijenjati.

## 6.3. Dostava dijela / dijelova ponude u papirnatom obliku u zatvorenoj omotnici

Ponuditelj dostavlja dio ili dijelove ponude u papirnatoj zatvorenoj omotnici na kojoj se na prednjoj strani nalazi tekst:

„Općinsko državno odvjetništvo u Zagrebu, Selska 2, 10 000 Zagreb

Predmet nabave: Nabava osobnog vozila putem financijskog leasinga

Ev. br. nabave: 13/21

Ne otvaraj“,

A na prednjoj strani ili poleđini:

„Naziv i adresa Ponuditelja / članova zajednice gospodarskih subjekata“

Ponuditelj samostalno određuje način dostave dijela/dijelova ponude koji se dostavljaju u papirnatom obliku i sam snosi rizik eventualnog gubitka odnosno nepravovremene dostave ponude.

Ponuda se smatra pravodobnom ako elektronička ponuda i svi pripadajući dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude, uzorci, mediji za pohranjivanje podataka i sl.) pristignu na adresu Naručitelja do roka za otvaranje ponuda.

Dio/dijelovi ponude pristigli nakon isteka roka za dostavu ponuda neće se otvarati, nego će se neotvoreni vratiti gospodarskom subjektu koji ih je dostavio.

U slučaju pravodobne dostave dijela/dijelova ponude odvojeno u papirnatom odnosno fizičkom obliku, kao vrijeme dostave ponude uzima se vrijeme zaprimanja ponude putem EOJN RH-a (elektroničke ponude).

## 6.4. Način određivanja cijene ponude

Cijena ponude je promjenjiva.

Način i uvjeti promjene cijene: cijena ponude može se promijeniti na više ili niže i to samo u dijelu koji se odnosi na iznose naknada (osobito Poseban porez na motorna vozila i sl.) čija je visina određena zakonom ili drugim propisom (dalje u tekstu: davanja), ukoliko do izmjene zakona, odnosno propisa dođe u vremenu od otvaranja ponude do isporuke vozila. U razdoblju do isporuke vozila odabrani ponuditelj može povisiti cijenu, odnosno sniziti istu razmjerno povišenju, odnosno sniženju vrijednosti davanja.

Promjena ponuđene cijene na prijedlog odabranog ponuditelja izvršit će se na način da će odabrani ponuditelj dostaviti naručitelju izračun davanja obračunatih prema zakonima koji vrijede u trenutku podnošenja ponude i izračun davanja obračunatih prema zakonima koji vrijede u trenutku isporuke vozila. U slučaju grešaka u izračunu korisnik i naručitelj ovlašteni su tražiti ispravak izračuna. Ponuđena cijena može se povisiti odnosno sniziti sukladno izmjeni iznosa davanja primjenjujući isti obračun koji je korišten pri iskazivanju cijena u ponuđenom troškovniku.

Promjena ponuđene cijene na prijedlog naručitelja izvršit će se na način da će, obzirom na podatke kojima raspolaže o vozilu, isporuci, uvozu i sl. naručitelj od nadležnih institucija (Porezna uprava, Carinska uprava, Ministarstvo financija i sl.) zatražiti podatke o iznosima davanja obračunatim prema zakonima koji vrijede u trenutku podnošenja ponude i davanja obračunatim prema zakonima koji vrijede u trenutku isporuke vozila. Ukoliko naručitelj/korisnik utvrdi razliku u vrijednosti davanja izračun će dostaviti odabranom ponuditelju koji može odbiti izmjenu cijene uz prilaganje dokumentacije kojom dokazuje suprotno. Ukoliko se odabrani ponuditelj složi s dostavljenim izračunom ili se ne izjasni u roku od pet dana smatrat će se da se slaže s izmjenom cijene na niže za razliku navedenu u izračunu.

Nakon izmjene cijene ponuditelj je dužan dostaviti novi izračun leasing obroka.

Nakon isporuke vozila cijena leasing obroka je nepromjenjiva za cijelo vrijeme trajanja leasinga.

Ukupni iznos 60 mjesečnih rata za pojedino vozilo bez PDV-a čini 59 mjesečnih leasing rata + otkupna vrijednost objekta leasinga pri redovnom isteku ugovora koja će u otplatnom planu biti evidentirana kao 60-ta mjesečna otplatna rata.

Iznos otkupne rate mora biti isti kao mjesečne leasing rate.

Prijenos vlasništva se vrši automatski nakon otplate otkupne vrijednosti objekta leasinga po ugovoru.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku. Ponuditelji neovisno o tome jesu li u sustavu PDV-a, dužni su iznos iz troškovnika pod nazivom „cijena ponude s PDV-om“ navesti u Ponudbenom listu na mjestu predviđenom za upis cijene ponude bez PDV-a te isti iznos upisati na mjesto predviđeno za upis cijene ponude s PDV-om, dok iznos PDV-a u ponudbenom listu ponuditelj ne popunjava.**

Cijena ponude bez PDV-a mora sadržavati sve posredne i neposredne troškove i sva davanja:

* nabavnu cijenu vozila sa svim davanjima do registracije vozila;
* svu traženu opremu iz obrasca „Tehnička specifikacija vozila“;
* eventualne troškove obrade financijskog leasinga i sve ostale troškove vezane za to
* .troškove posebnog poreza na dodanu vrijednost,
* troškove izdavanja probnih tablica i privremenog obveznog osiguranja od autoodgovornosti

Administrativni troškovi vezani uz planiranje, izradu, odvijanje i koncept ugovora kao i troškovi obrade financijskog leasinga ne naplaćuju se dodatno i davatelj leasinga ih mora prethodno uračunati u svoju cijenu ponude.

Naručitelj se obvezuje na pokrivanje troškova registracije i obveznog osiguranja automobila od autoodgovornosti za cijelo vrijeme trajanja ugovora, osim privremenog kod izdavanja probnih tablica.

## 6.5. Valuta ponude

Ponuditelj izražava cijenu ponude u kunama.

## 6.6. Kriterij za odabir ponude

Kriterij odabira ponude je ekonomski najpovoljnija ponuda (ENP).

ENP čine sljedeći elementi:

CIJENA, SIGURNOSNA OPREMA, KORISNA OPREMA, JAMSTVENI ROK, ROK ISPORUKE.

Ukupan broj bodova naručitelj će izračunati zbrajanjem bodova koje je svaka ponuda ostvarila po pojedinim kriterijima ekonomski najpovoljnije ponude.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| Red.br. | Kriteriji | Broj bodova |
| 1. | Cijena ponude | 30 |
| 2. | Sigurnosna oprema | 25 |
| 3. | Korisna oprema | 25 |
| 4. | Jamstvo | 10 |
| 5. | Rok isporuke | 10 |

Maksimalni broj bodova 100

Ako su dvije ili više valjanih ponuda jednako rangirane prema kriteriju za odabir ponude, Naručitelj će sukladno članku 302. stavku 3. ZJN 2016 odabrati ponudu koja je zaprimljena ranije.

Naručitelj će između prihvatljivih ponuda sposobnih ponuditelja odabrati ekonomski najpovoljniju ponudu na temelju kriterija cijene, sigurnosne opreme, korisne opreme, uvjeta jamstva i roka isporuke.

Formula po kojoj se izračunava ekonomski najpovoljnija ponuda je:

B = C+RI+JR+SO+KO

B = ukupan broj bodova

C = broj bodova koji je ponuda dobila za ponuđenu cijenu

RI = broj bodova koji je ponuda dobila za ponuđeni rok isporuke

JR= broj bodova koji je ponuda dobila za ponuđeni jamstveni rok

SO=broj bodova koji je ponuda dobila za sigurnosnu opremu

KO=broj bodova koji je ponuda dobila za korisnu opremu

1. CIJENA (maksimalno 30 bodova)

Cijena u kriteriju za odabir se navodi bez poreza na dodanu vrijednost. Maksimalan broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno sljedećoj formuli:

C= NC/CP \*30

Pri čemu su:

C – broj bodova koji je ponuda dobila za ponuđenu cijenu

NC– najniža cijena ponude ponuđene u postupku nabave

CP – cijena ponude koja je predmet ocjene

30 – maksimalni broj bodova

2. SIGURNOSNA OPREMA (maksimalno 25 bodova)

Ponuditelj u ponudi dostavlja Izjavu o sigurnosnoj opremi (Prilog 2) te će se isto bodovati sljedećom skalom bodova:

|  |  |
| --- | --- |
|  sustav prepoznavanja kritičnih situacija sa automatskim kočenjem ili jednakovrijedno | 5 bodova |
|  prednji parking senzori | 5 bodova |
|  stražnji parking senzori | 5 bodova |
|  limitator brzine | 5 bodova |
|  prednja svjetla za maglu | 5 bodova |

3. KORISNA OPREMA (maksimalno 25 bodova)

Ponuditelj u ponudi dostavlja Izjavu o sigurnosnoj opremi (Prilog 3) te će se isto bodovati sljedećom skalom bodova:

|  |  |
| --- | --- |
|  bluetooth povezivost | 5 bodova |
|  višenamjensko kolo upravljača | 5 bodova |
|  zatamnjena stražnja stakla | 5 bodova |
|  električno podesiva i grijana vanjska zrcala | 5 bodova |
|  lakometalni naplatci | 5 bodova |

 4. JAMSTVENI ROK ( maksimalno 10 bodova)

Minimalni jamstveni rok je tri godine i s ograničenjem 50 000 kilometara. Bodovi za ponuđeno duži jamstveni rok i s ograničenjem kilometara većim od minimalno zahtijevanog dodjeljivat će se u skladu sa slijedećom skalom bodova.

|  |  |
| --- | --- |
|  3 godine ili prijeđenih 50 tisuća kilometara je minimum  | 0 bodova |
|  5 godina ili prijeđenih 100 tisuća kilometara  | 5 bodova |
|  7 godina ili prijeđenih 150 tisuća kilometara  | 10 bodova |

Jamstveni rok moguće je iskazivati isključivo cijelim brojem u godinama, a dostavlja se u obliku Izjave ponuditelja (Prilog 4.) u sklopu predaje ponude putem EOJN RH.

Ukoliko ponuditelj u svojoj ponudi ne dostavi traženu izjavu, prilikom pregleda i ocjene ponude uzet će se da nudi minimalno trajanje jamstva i ponuda neće biti odbijena.

5. ROK ISPORUKE ( maksimalno 10 bodova)

Ponuditelj u ponudi dostavlja Izjavu o roku isporuke robe (Prilog 5.) te će isto bodovati sukladno sljedećem:

|  |  |
| --- | --- |
| od 0 do 180 dana | 10 bodova |
| od 180 do 240 dana | 5 bodova |
| više od 240 dana | 0 bodova |

Rok isporuke moguće je iskazati isključivo cijelim brojem u danima.

Ukoliko ponuditelj u svojoj ponudi ne dostavi traženu izjavu, prilikom pregleda i ocjene ponude uzet će se da nudi maksimalan rok isporuke i ponuda neće biti odbijena.

## 6.7. Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Iznimno, dio popratne dokumentacije može biti i na nekom drugom jeziku, ali se u tom slučaju obavezno prilaže ovjereni prijevod (prijevod i ovjera ovlaštenog sudskog tumača za jezik s kojeg je prijevod izvršen, uz dostavu izvornika) na hrvatski jezik; Ponuditeljima je dozvoljeno u ponudi koristiti pojedine strane riječi, izraze koji ne utječu na razumljivost ponude kao npr. stručne riječi, internacionalizme i ostalo koji su opće razumljivi i koji ne utječu na razumljivost ponude prema naručiteljevom sudu. Ostale riječi ili navodi moraju biti na hrvatskom jeziku odnosno u skladu s prethodnom uputom ove točke.

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

## 6.8. Rok valjanosti ponude

Rok valjanosti ponude mora biti najmanje 60 dana od dana isteka roka za dostavu ponuda.

Ako istekne rok valjanosti ponude, Naručitelj će od ponuditelja tražiti produženje roka valjanosti ponude.

U svrhu dostave pisane izjave ponuditelja o produženju roka valjanosti ponude, Naručitelj će ponuditelju dati primjereni rok.

# 7. OSTALE ODREDBE

## 7.1. Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ukoliko ponudu podnosi Zajednica gospodarskih subjekata, eESPD obrazac se dostavlja za svakog pojedinog člana Zajednice.

U slučaju Zajednice gospodarskih subjekata, Uvez ponude digitalno potpisuju svi članovi Zajednice. Uvez ponude može iznimno potpisati i ovjeriti samo jedan član Zajednice gospodarskih subjekata – član Zajednice ovlašten za komunikaciju s Naručiteljem, ukoliko svi članovi Zajednice ovlaste odnosno opunomoće jednog svog člana za potpisivanje Uveza ponude. U tom slučaju ovlaštenje ili punomoć (koje ne mora nužno biti ovjereno kod javnog bilježnika zbog troškova), ali mora biti potpisano i ovjereno od strane svih članova Zajednice gospodarskih subjekata, mora biti priloženo ponudi kao njen sastavni dio.

Naručitelj ne zahtjeva od zajednice gospodarskih subjekata određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem EOJN RH, uz obveznu naznaku člana zajednice koji je ovlašten za komunikaciju s naručiteljem.

U zajedničkoj ponudi se prilaže eESPD obrazac za svakog člana zajednice ponuditelja i u njemu mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice.

Naručitelj će neposredno plaćati svakom članu zajednice za onaj dio ugovora o javnoj nabavi koji je on izvršio, ako zajednica ne odredi drugačije.

Odgovornost članova zajednice je solidarna.

Gospodarski subjekt koji je samostalno podnio ponudu ne smije istodobno sudjelovati u zajedničkoj ponudi kao član zajednice za isti predmet nabave.

## 7.2. Odredbe koje se odnose na podugovaratelje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

3. dostaviti eESPD - europsku jedinstvenu dokumentaciju o nabavi za svakog podugovaratelja.

Navedeni podaci o podugovoratelju/ima će biti obvezni sastojci ugovora o javnoj nabavi.

Ako naručitelj utvrdi da postoji osnova za isključenje podugovaratelja obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 7.3. Oslanjanje na sposobnost drugih subjekata

Radi dokazivanja ispunjavanja kriterija ekonomske i financijske, te tehničke i stručne sposobnosti gospodarski subjekt se može sukladno članku 273. ZJN 2016 osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata mora dokazati Naručitelju da će imati na raspolaganju potrebne resurse nužne za izvršenje ugovora primjerice u obliku Izjave gospodarskog subjekta da će svoje resurse staviti na raspolaganje ponuditelju za izvršenje predmeta nabave.

Izjava o stavljanju resursa na raspolaganje mora minimalno sadržavati:

- naziv i sjedište gospodarskog subjekta koji ustupa resurse,

- naziv i sjedište gospodarskog subjekta kojemu ustupa resurse,

- jasno i točno navedene resurse koje stavlja na raspolaganje u svrhu izvršenja ugovora,

- potpis i pečat ovlaštene osobe gospodarskog subjekta koji stavlja resurse na raspolaganje

Naručitelj će provjeriti sukladno člancima 260. - 269. ZJN 2016 ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta (uvjete sposobnosti) te postoje li osnove za njihovo isključenje.

Ako se gospodarski subjekt oslanja na iskustvo drugog gospodarskog subjekta koji je to iskustvo stekao kao član zajednice gospodarskih subjekata u Potvrdi koju dostavlja mora biti jasno naznačeno koji dio robe i za koju vrijednost je u toj zajednici izvršio gospodarski subjekt na čiju sposobnost se oslanja.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ZJN 2016.

## 7.4. Datum, vrijeme i mjesto dostave ponuda i javnog otvaranja ponuda

Ponuditelj svoju elektroničku ponudu mora dostaviti, predajom u Elektronički oglasnik javne nabave Republike Hrvatske, najkasnije do **19. listopada 2021. do 9 sati.**

Javno otvaranje ponuda održati će se **19. listopada 2021. u 9 sati** u poslovnim prostorijama naručitelja na adresi Zagreb, Selska 2.

Sukladno članku 282. stavak 8. ZJN 2016, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 6.) predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim ponuditeljima zapisnik se dostavlja javnom objavom u Elektronički oglasnik javne nabave Republike Hrvatske.

## 7.5. Odluka o odabiru/poništenju i rok za donošenje odluke o odabiru/poništenju

Naručitelj na temelju utvrđenih činjenica i okolnosti u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN 2016, odluku o poništenju.

Rok za donošenje odluke o odabiru ili odluke o poništenju postupka javne nabave iznosi 60 dana od isteka roka za dostavu ponude.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

## 7.6. Rok, način i uvjeti plaćanja

Korisnik će plaćati račune u mjesečnim obrocima na temelju ispostavljenog e-računa odabranog ponuditelja, sukladno ugovorenom razdoblju trajanja financijskog leasinga.

E-račun za mjesečne leasing obroke odabrani će ponuditelj ispostaviti najranije posljednji radni dan u mjesecu na koji se račun odnosi.

Korisnik će račune plaćati u kunama u roku od 30 dana od dana zaprimanja računa doznakom na poslovni račun odabranog ponuditelja.

Predujam isključen, kao i traženje sredstava osiguranja plaćanja.

Na zakašnjele uplate odabrani ponuditelj ima pravo korisniku obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

Ponuditelj isto tako ne može zaračunati nikakve dodatne troškove osim onih koji su već predviđeni troškovnikom dokumentacije.

## 7.7. Varijante ponude

Varijante ponude nisu dopuštene.

## 7.8. Pregled i ocjena ponuda

Nakon otvaranja ponuda Naručitelj pregledava i ocjenjuje ponude na temelju uvjeta i zahtjeva iz Dokumentacije o nabavi te o tome sastavlja zapisnik.

Postupak pregleda i ocjene ponuda tajni su do donošenja odluke Naručitelja.

## 7.9. Način pregleda i ocjene ponuda

Naručitelj provodi pregled i ocjenu ponuda te, u pravilu, sljedećim redoslijedom provjerava:

1 odsutnost osnova za isključenje gospodarskog subjekta

2. ispunjenje traženih kriterija za odabir gospodarskog subjekta

3. ispunjenje zahtjeva i uvjeta vezanih uz predmet nabave i tehničke specifikacije te

4. ispunjenje ostalih zahtjeva, uvjeta i kriterija utvrđenih u obavijesti o nadmetanju te u dokumentaciji o nabavi i

5. računsku ispravnost ponude.

Nakon pregleda i ocjene ponuda sukladno navedenom valjane ponude rangiraju se prema kriteriju za odabir ponude.

## 7.10. Dopunjavanje, pojašnjenje i upotpunjavanje ponude

Sukladno članku 293. ZJN 2016 ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana.

Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Sukladno čl. 20. st. 8 Pravilnika o dokumentaciji o nabavi te ponudi u postupcima javne nabave (NN 65/2017) ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu čl. 293. ZJN 2016 te Naručitelj ne smije zatražiti ponuditelja da iste dostavi tijekom pregleda i ocjene ponuda.

## 7.11. Trošak ponude i preuzimanje dokumentacije o nabavi

Ponuda se izrađuje bez posebne naknade. Trošak pripreme i podnošenja ponude u cijelosti snosi ponuditelj. Dokumentacija o nabavi se ne naplaćuje te se može preuzeti neograničeno i u cijelosti u elektroničkom obliku na internetskoj stranici EOJN RH-a: https://eojn.nn.hr/Oglasnik/

Prilikom preuzimanja dokumentacije, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku.

Upute za korištenje EOJN RH-a dostupne su na internetskoj stranici:

## 7.12. Ostali uvjeti ugovora

7.12.1. Za izvršavanje ugovora, gospodarski subjekt mora posjedovati odobrenje za obavljanje poslova leasinga.

Stoga je odabrani ponuditelj dužan nakon donošenja Odluke o odabiru, a prije potpisa ugovora dostaviti Naručitelju:

- presliku važećeg odobrenja za obavljanje poslova leasinga izdanog od Hrvatske agencije za nadzor financijskih usluga sukladno odredbama važećeg Zakona o leasingu ili

- presliku važećeg odobrenja ili odgovarajući akt sukladno važećem Zakonu o kreditnim institucijama.

U slučaju zajednice gospodarskih subjekata potrebno je istu dostaviti za svakog člana zajednice ponuditelja i/ili za podugovaratelja koji će izvršavati predmet nabave.

Iznimno, sukladno članka 307. Zakona o javnoj nabavi, ako prvotno odabrani ponuditelj, nakon donošenja Odluke o odabiru, a prije potpisa ugovora nije dostavio traženo, smatrat će se da je ponuditelj odustao od svoje ponude te će Naručitelj sukladno članku 263. Zakona o javnoj nabavi, ponovno rangirati ponude i izvršiti njihovu provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu Odluku o odabiru ili, ako postoje razlozi, poništiti postupak javne nabave.

7.12.2. Na prava i obveze ugovornih strana primjenjivat će se važeći Opći uvjeti odabranog ponuditelja, osim u dijelu kojem bi ti Opći uvjeti bili protivni Zakonu o javnoj nabavi, ovoj Dokumentaciji o nabavi i ponudi odabranog ponuditelja, te u onom dijelu kojem bi ti Opći uvjeti davali veća prava odabranom ponuditelju odnosno povoljnije uvjete ugovornog odnosa po odabranog ponuditelja nego što je to regulirano odredbama Zakona o obveznim odnosima.

### 7.12.3. Kazna za prometni prekršaj

U slučaju prispijeća kazni za prometne prekršaje, davatelj leasinga o tome će obavijestiti korisnika bez odlaganja. Korisnik je dužan podmiriti svoje obveze po osnovi kazni.

## 7.13. Tajnost dokumentacije gospodarskih subjekata

Gospodarski subjekt smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Sukladno članku 52. stavak 3. ZJN 2016, gospodarski subjekti ne smiju u postupcima javne nabave označiti tajnom:

- cijenu ponude,

- troškovnik,

- podatke u vezi s kriterijima za odabir ponude,

- javne isprave,

- izvatke iz javnih registara te

- druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## 7.14. Uvid u dokumentaciju postupka javne nabave

Naručitelj je obvezan nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

## 7.15. Završetak postupka javne nabave

Postupak javne nabave završava izvršnošću odluke o odabiru ili poništenju.

## 7.16. Pouka o pravnom lijeku

Za rješavanje o žalbama nadležna je Državna komisija za kontrolu postupaka javne nabave. Žalbeni postupak vodi se prema odredbama ZJN 2016 i Zakona o općem upravnom postupku. Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku i dostavlja neposredno na adresu Koturaška cesta 43/IV, 10000Zagreb, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

U otvorenom postupku žalba se izjavljuje u roku deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi,

2. objave obavijesti o ispravku, u odnosu na sadržaj ispravka,

3. objave izmjene dokumentacije o nabavi, u odnosu na sadržaj izmjene dokumentacije,

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalba mora sadržavati najmanje podatke i dokaze navedene u članku 420. ZJN 2016.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu

## 7.17. Primjena propisa

Na pitanja koja se tiču pravila, uvjeta, načina i postupka nabave, a koja nisu regulirana ovom Dokumentacijom o nabavi primjenjivat će se odredbe ZJN 2016, na odgovarajući način odredbe Pravilnika o dokumentaciji o nabavi te ponudi u postupcima javne nabave (NN 65/2017, 75/2020), te ostalih pozitivnih podzakonskih propisa kojima je regulirano područje javne nabave.

Prilog 1.

Tehničke specifikacije vozila – Grupa 2.

|  |  |
| --- | --- |
| Tražene tehničke karakteristike osobnog vozila NIŽA SREDNJA KLASABroj vozila: 1 | Ponuđene tehničke karakteristikeMarka vozila:\_\_\_\_\_\_\_\_\_\_\_\_\_\_\_\_\_\_\_\_\_Tip vozila:\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| MOTOR |  |
| benzin  | DA/NE |
| snaga (Kw) najmanje 70  | DA/NE |
| DIMENZIJE |  |
| sedan, crossover, karavan(ZAOKRUŽITI ODGOVARAJUĆE) |
| broj vrata 5  | DA/NE |
| broj sjedala 5  | DA/NE |
| dužina (mm) najmanje 4200  | DA/NE |
| međuosovinski razmak (mm)najmanje 2400  | DA/NE |
| obujam prtljažnika (l)najmanje 400  | DA/NE |
| OBVEZNA OPREMA |  |
| servo upravljač  | DA/NE |
| ABS  | DA/NE |
| zračni jastuk za vozača i suvozača  | DA/NE |
| klima  | DA/NE |
| centralno daljinsko zaključavanje  | DA/NE |
| radio  | DA/NE |
| pričuvni kotač sa osiguranimprostorom  | DA/NE |
| gumeni tepisi komplet  | DA/NE |
| aparat za gašenje požara 1 kg  | DA/NE |
| komplet žarulja  | DA/NE |
| trokut  | DA/NE |
| kutija prve pomoći  | DA/NE |
| reflektirajući prsluk  | DA/NE |
| BOJA |  |
| bijela, crna, srebrna, plava, tamno plava (ZAOKRUŽITI ODGOVARAJUĆE) |

 Za ponuditelja

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog 2.

IZJAVA O SIGURNOSNOJ OPREMI

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

 (ime i prezime)

Za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljujem da

 (naziv gospodarskog subjekta)

je ponuđeno vozilo opremljeno sljedećom sigurnosnom opremom:

|  |  |
| --- | --- |
| sustav prepoznavanja kritičnih situacija sa automatskim kočenjemili jednakovrijedno  | DA/NE |
| prednji parking senzori  | DA/NE |
| stražnji parking senzori  | DA/NE |
| limitator brzine  | DA/NE |
| prednja svjetla za maglu  | DA/NE |

a sve vezano za postupak nabave male vrijednosti „Nabava osobnih vozila putem financijskog leasinga“, evidencijski broj nabave 13/21.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine.

Prilog 3.

IZJAVA O KORISNOJ OPREMI

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

 (ime i prezime)

Za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljujem da

 (naziv gospodarskog subjekta)

je ponuđeno vozilo opremljeno sljedećom korisnom opremom:

|  |  |
| --- | --- |
| bluetooth povezivost 5 bodova  | DA/NE |
| višenamjensko kolo upravljača5 bodova  | DA/NE |
| zatamnjena stražnja stakla 5 bodova  | DA/NE |
| električno podesiva i grijana vanjska zrcala5 bodova  | DA/NE |
| lakometalni naplatci 5 bodova  | DA/NE |

a sve vezano za postupak nabave male vrijednosti „Nabava osobnih vozila putem financijskog leasinga“, evidencijski broj nabave 13/21.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine.

 Prilog 4.

IZJAVA O DULJINI TRAJANJA JAMSTVENOG ROKA

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

 (ime i prezime)

Za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljujem da

 (naziv gospodarskog subjekta)

tvrtka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nudi jamstvo u trajanju od

\_\_\_\_\_\_\_\_\_\_\_\_\_\_\_ godina ili \_\_\_\_\_\_\_\_\_\_\_\_\_\_\_\_\_\_\_km ograničenja kilometraže, a sve vezano za postupak nabave male vrijednosti „Nabava osobnih vozila putem financijskog leasinga“, evidencijski broj nabave 13/21.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine.

Prilog 5.

 IZJAVA O ROKU ISPORUKE

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

 (ime i prezime)

Za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljujem da

 (naziv gospodarskog subjekta)

tvrtka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nudi rok isporuke u trajanju od

\_\_\_\_\_\_\_\_\_\_\_\_\_\_\_ dana, a sve vezano za postupak nabave male vrijednosti „Nabava osobnih vozila putem financijskog leasinga“, evidencijski broj nabave 13/21.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine.

Prilog 6

Obrazac ovlasti za zastupanje i sudjelovanje u postupku javnog otvaranja ponuda

Memorandum ponuditelja

OPĆINSKO DRŽAVNO ODVJETNIŠTVO U ZAGREBU

Predmet: Ovlast za zastupanje i sudjelovanje u javnom otvaranju ponuda

Ovime ovlašćujemo svog predstavnika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime)

da nas zastupa i sudjeluje u postupku javnog otvaranja ponuda u otvorenom postupku javne nabave osobnih vozila putem financijskog leasinga, koje će se održati\_\_\_\_\_\_\_\_\_\_\_2021. godine u prostorijama Općinskog državnog odvjetništva u Zagrebu, Selska 2, Zagreb.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_ 2021. godine

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis odgovorne osobe)

Napomena:

Ovlaštenje se predaje članovima stručnog povjerenstva naručitelja prije početka javnog otvaranja ponuda.